laion/Wikipedia-Exotic huggingface dataset:
תסריטאי

תסריטאי הוא יוצר הכותב את התסריט באומנויות המסך ולכן הוא בעל מקצוע מרכזי באומנות הקולנוע, הטלוויזיה ובמכלול היצירה האודיו-ויזואלית. התסריטאי הוא אחד משלוש הצלעות המרכזיות בעשייה הקולנועית טלוויזיונית ביחד עם המפיק והבמאי. בדרך כלל בעשייה האומנותית בתחום האודיוויזואלי ובניו מדיה יהיה זה התסריטאי שיזום את תחילת העשייה, דרך כתיבת תקציר (סינופסיס) ואחריו תסריט, אולם קיימים מצבים, בדרך כלל בעשייה הממוסחרת, בהם יהיה התסריט מוזמן מטעם המפיק. בשתי צורות עבודה זו התסריטאי כמחברו של התסריט, הוא היוצר הראשון של היצירה ובעל זכויות יוצרים. שלבי עבודתו של התסריטאי: פיתוח התסריט, מרעיון לסינופסיס. כתיבת התסריט, מסינופסיס, לטריטמנט ואז כתיבת הדיאלוגים. התסריטאי עוסק גם בעיבוד מן הספרות אל הקולנוע או אל הטלוויזיה. דורית רביניאן סופרת ותסריטאית טוענת שבכתיבת תסריט "המשימה היא ללכוד את מה שלא נאמר, לספר את מה שמובלע בין שורות הדיאלוג". התסריטאי המרוויח ביותר בהיסטוריה של הקולנוע הוא סיימון קינברג, אשר שניים מהתסריטים שלו נמכרו ב-$8,000,000 עבור כל אחד כשבנוסף לכך הוא משתכר ברווח שבועי של $350,000. תסריטאות היא מקצוע הנלמד במסגרת בתי ספר לקולנוע ובמסגרת חוגים לקולנוע באוניברסיטאות או מכללות. בישראל ישנם כעשרה מוסדות אקדמיים המכשירים תסריטאים. בישראל פועלים כיום כ-450 תסריטאים מקצועיים המאוגדים באיגוד התסריטאים. יו"ר האיגוד המכהן הוא התסריטאי עמית ליאור. תסריט קולנוע רשימת תסריטאי קולנוע איגודי הבמאים והתסריטאים בישראל איגודי הבמאים והתסריטאים בישראל אתר כתיבת תסריטים בקוד פתוח דורית רביניאן, לכתוב כאילו אף אחד לא קורא, באתר ישראל היום, 10 באפריל 2020 Hollywood Salaries 2016: Who Got Raises (and Who Didn't), From Movie Stars to Showrunners, ‏The Hollywood Reporte, ‏29 בספטמבר 2016 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
וולטר מתאו

וולטר מתאו (באנגלית: Walter Matthau;‏ 1 באוקטובר 1920 - 1 ביולי 2000) היה קומיקאי ושחקן קולנוע יהודי אמריקאי שהיה ידוע בגילום דמויות נרגנות, ציניות וגסות רוח. נולד בשם וולטר ג'ון מת'הו (Walter John Matthow) בניו יורק להורים יהודים. אמו הייתה תופרת ואביו נטש את הבית בהיותו פעוט ומתאו נדרש לעבוד בעבודות שונות עוד בהיותו נער, כולל עבודה בתיאטרון היידי. במלחמת העולם השנייה שרת בחיל האוויר האמריקני כמצפין רדיו במפציצים כבדים באירופה והגיע לדרגת רב-סמל ראשון, עם שישה עיטורי לחימה. בסוף שנות הארבעים החל לשחק בברודוויי ומילא שם מספר תפקידים בהצלחה מרובה. בגלל מראהו החריג - גבוה, מרושל, ומעט גס הליכות - לא לוהק מעולם לתפקידים ראשיים רומנטיים ובכל סרטיו הראשונים גילם בעיקר נבל, כמו ב"קינג קריאול" (1958) ו"חידון בחרוזים" משנת 1963. ב-1960 שיחק בסרט "זרים כשאנו נפגשים" לצידו של קירק דאגלס. ב-1965 שיחק בסרט "מיראז` לצידו של גרגורי פק. ההצלחה האמיתית הגיעה בשלב מאוחר יותר, כאשר לוהק לתפקיד הראשי במחזה המצליח של ניל סיימון "הזוג המוזר" בשנת 1965 ושנה מאוחר יותר כעורך דין נכלולי מול ג'ק למון ב"הפרקליט, הגיס והכיס" ("The Fortune Cookie") של בילי ויילדר, תפקיד שזיכה אותו בפרס אוסקר לשחקן המשנה הטוב ביותר. סרט זה היה גם תחילתה של ידידות ארוכת שנים בין השניים, ששיחקו ביחד בעוד תשעה סרטים, שהבולטים ביניהם הם "הזוג המוזר" ו"הזוג המוזר 2" וכן "זקנים חסרי מנוח" וסרט ההמשך שלו "משתגעים על אהבה". ב-1971 שיחק בסרט מלון פלאזה בשלושה תפקידים שונים. ב-1968 שיחק בתפקיד הראשי בסרט "פרח הקקטוס" לצידם של גולדי הון ואינגריד ברגמן. ב- 1972 שיחק בסרט "פיט וטילי" לצדה של קרול ברנט. ב-1974 השתתף בתפקיד ראשי בסרט "חטיפת פלהם 123". ב-1975 שיחק בסרט "צמד בכותרות, ב-1980 שיחק בסרט "פיקדון קטן" וב-"משחקי ריגול". ב-1981 שיחק בסרטו האחרון של בילי ויילדר - "חברים, חברים, אבל...". ב-1995 שיחק בסרט נבל העשב. ב-1996 שיחק בסרט "אני לא רפפורט". ב-1997 שיחק בסרט "קומדיה בלב ים" לצידו של ג'ק למון. אף שמתאו היה כוכב בסרטים רבים, מספר סרטים בהם הפגין יכולת משחק מרשימה (כמו "הפירטים" של רומן פולנסקי משנת 1986), מצביעים על בזבוז מסוים של כישרונו. במאים רבים ליהקו אותו לתפקיד מתוך תקווה כי האפקט הקומי ייווצר בזכות הופעתו ומראהו המיוחד, בלי למצות את יכולותיו הנוספות. הרגלי חייו הפרועים, שכללו עישון כבד, אכילה גסה והימורים, הובילו בערוב ימיו לערעור בריאותו, כאשר נאלץ לעבור ניתוח מעקפים ולקה מספר פעמים בדלקת ריאות. למתאו נולדו שני ילדים מנישואיו לגרייס ג'ונסון וילד נוסף מאשתו השנייה, קרול מרקוס. מדיה וקבצים בנושא וולטר מתאו בוויקישיתוף וולטר מתאו, במסד הנתונים הקולנועיים IMDb (באנגלית) וולטר מתאו, באתר AllMovie (באנגלית) וולטר מתאו, באתר Rotten Tomatoes (באנגלית) וולטר מתאו, במסד הנתונים הקולנועיים KinoPoisk (ברוסית) וולטר מתאו, באתר MusicBrainz (באנגלית) וולטר מתאו, באתר Discogs (באנגלית) וולטר מתאו, באתר "Find a Grave" (באנגלית) וולטר מתאו, באתר אנציקלופדיה בריטניקה (באנגלית) ציטוטים של וולטר מתאו "הזוג המוזר: ניל סיימון מוריש לנו מעבדה של הומור": פודקאסט להאזנה של תוכנית הרדיו "פסטיבל כאן", בהגשת דני מוג'ה ויונתן גת נתן גרוס, קומדיה אנושית ("פיט וטילי"/ קולנוע "גת,/ ת״א), על המשמר, 4 בינואר 1974
נמניה וידיץ'

נמניה וידיץ' (בסרבית: Немања Видић; נולד ב-21 באוקטובר 1981) הוא כדורגלן עבר סרבי ששיחק בעמדת הבלם. נמניה נולד בטיבוטו, שבסרביה. אביו, דרגוליוב עבד במפעל ואמו עבדה כבנקאית. בגיל שבע החל לשחק עם אחיו הגדול בקבוצת ג'דינסטוו ובגיל 12 עבר לקבוצת סלובודה. לפני יום הולדתו ה-15 חתם בקבוצת הנוער של קבוצת הכוכב האדום בלגרד. את הקריירה הבוגרת שלו החל בשנת 2000, בחוזה השאלה לעונה אחת בספרטק סובוטיצה. הוא חזר לכוכב האדום לאחר סיום ההשאלה, ושיחק בקבוצה במסגרת ליגת העל היוגוסלבית. בשלוש שנים כקפטן כבש 12 שערים ב-67 משחקים, וסיים את דרכו בכוכב האדום בזכייה בדאבל. ביולי 2004 עבר לקבוצה הרוסית ספרטק מוסקבה תמורת שישה מיליון אירו. ב-5 בינואר 2006 חתם במנצ'סטר יונייטד תמורת סכום של 7.2 מיליון ליש"ט. וידיץ' ערך את הופעת הבכורה שלו כמחליף בדקות האחרונות בגביע הליגה נגד בלקברן רוברס ב-25 בינואר 2006. בעונת 2006/2007 שיחק כשחקן הרכב במקומו של ווס בראון שנפצע במהלך העונה. את שערו הראשון כבש במשחק נגד וויגאן אתלטיק שהסתיים בניצחון בתוצאה 1–3. ב-31 במרץ 2007, במהלך משחק נגד בלקברן רוברס, שבר עצם בחזה, אך הצליח להתאושש מהפציעה בזמן ולשחק מול מילאן במשחק הגומלין בליגת האלופות באיטליה, אך יונייטד הודחה מהמשך הטורניר לאחר הפסד בתוצאה 0–3 ו-3–5 בסיכום שני המשחקים. יומיים לאחר אותו משחק עזר ליונייטד לנצח בתוצאה 0–1 את היריבה העירונית מנצ'סטר סיטי, ולהבטיח את האליפות כאשר יום למחרת סיימה צ'לסי בתיקו את משחקה מול ארסנל. וידיץ' נחשב אז לאחד הבלמים הטובים בפרימייר ליג ובאירופה. הוא היה פופולרי ומוערך בשל יכולת הנגיחה שלו, כוחו ונכונותו לסכן את בריאותו עבור הקבוצה, ולכן הוערך בקרב אוהדי היונייטד. הוא נבחר לאחד מאחד עשר השחקנים בהרכב העונה לשנת 2007 כשליונייטד יש שבעה נציגים (כולל וידיץ'). ב-21 בנובמבר 2013 האריך את חוזהו במנצ'סטר יונייטד בשנה נוספת. בתחילת עונת 2014/2015 עבר לאינטר מילאנו מאיטליה. בתחילת תקופתו הוא מיעט לשחק תחת המאמן וולטר מצארי, אך לאחר שהאחרון פוטר מתפקידו ורוברטו מאנצ'יני שב למועדון, חזר וידיץ' לשחק. באמצע עונת 2015/2016 שוחרר מאינטר וב-29 בינואר הודיע על פרישה ממשחק. וידיץ' היה אחד מ"ארבעת המופלאים" לצד מלאדן קראסטיץ', איביצה דרגוטינוביץ', וגורן גברנצ'יץ'. ביחד הם הרכיבו מרכז הגנה שספג רק שער אחד בעשרה משחקים במסגרת משחקי קדם מונדיאל 2006. הוא החמיץ את משחקה הראשון של סרביה במונדיאל בשל כרטיס אדום שספג במשחקה האחרון של סרביה במוקדמות נגד בוסניה. ב-12 ביוני 2006 נפצע ברצועות הברך, והחמיץ גם את שאר משחקי הגביע העולמי. וידיץ' זומן לסגל נבחרת סרביה למונדיאל 2010 ונכלל בהרכב בכל משחקי שלב הבתים. ב-15 ביולי 2006 נישא לחברתו אנה איבנוביץ'. לזוג יש שני ילדים. עם הכוכב האדום בלגרד אליפות ליגת העל הסרבית: 2003/2004 הגביע היוגוסלבי: 2001/2002, 2003/2004 עם מנצ'סטר יונייטד אליפות הפרמייר ליג: 2006/2007, 2007/2008, 2008/2009, 2010/2011, 2012/2013 גביע הפוטבול ליג: 2005/2006, 2007/2008, 2009/2010 מגן הקהילה: 2007, 2008, 2010, 2011, 2013 ליגת האלופות: 2007/2008 אליפות העולם לקבוצות: 2008 2007/2008: בלם העונה בליגה האנגלית מדיה וקבצים בנושא נמניה וידיץ' בוויקישיתוף אתר האינטרנט הרשמי של נמניה וידיץ' נמניה וידיץ', באתר Transfermarkt נמניה וידיץ', באתר Soccerway נמניה וידיץ', באתר BDFutbol נמניה וידיץ', באתר WorldFootball.net נמניה וידיץ', באתר National Football Teams נמניה וידיץ', באתר FootballDatabase.eu נמניה וידיץ' נמניה וידיץ' הודיע על פרישה מכדורגל בגיל 34: "הגיע זמני", באתר וואלה, 29 בינואר 2016
לויד בנקס

כריסטופר צ'ארלס לויד (אנגלית: Christopher Charles Lloyd‏; נולד ב-30 באפריל 1982) הידוע כלויד בנקס הוא ראפר אמריקאי, החבר בקבוצת ההיפ-הופ ג'י יוניט. בנקס נולד בבולטימור, מרילנד וגדל בשכנות ג'מייקה הדרומית בקווינס, ניו יורק. הוריו היו צעירים ולא נשואים. אמו הייתה פורטוקנית ואביו אפרו-אמריקאי. במשך תקופת ילדותו אביו היה בכלא ואימו עבדה ברוב שעות היממה והוא היה צריך לטפל באחיו הקטן. לויד בנקס גר קרוב ל-50 סנט וטוני יאיו והתחיל לכתוב שירי ראפ בגיל צעיר. הוא פרסם את שיריו בקלטות. בספטמבר 2001 הוא נורה 2 פעמים בזמן קרב יריות שהתחולל בשכונתו. 50 סנט הקים את ג'י יוניט ביחד עם בנקס, טוני יאיו ויאנג באק. 50 סנט הקים את חברת התקליטורים ג'י יוניט שכללה את שלושת חבריו. חברת התקליטורים ג'י יוניט הוציאו את האלבום Beg For Mercy שמכר כ-4 מיליון עותקים ברחבי העולם ונחשב כהצלחה בינונית. באלבום השתתפו בנקס, 50 סנט ויאנג באק. לפני הקלטת הדיסק טוני יאיו נשלח לכלא בגלל החזקת נשק ללא רישיון, הוא השתחרר שנתיים אחר כך על תנאי. לויד בנקס הוציא 3 אלבומים והוא מתכנן אלבום רביעי. לויד בנקס מוציא שירי הקנטות רבים עם ג'י יוניט, בין הנעלבים כוללים: ג'ה רול, דה גיים, פאט ג'ו ונאז. 2004 – The Hunger for More 2006 – Rotten Apple 2007/08 – Gang Green מדיה וקבצים בנושא לויד בנקס בוויקישיתוף אתר האינטרנט הרשמי של לויד בנקס לויד בנקס, ברשת החברתית פייסבוק לויד בנקס, ברשת החברתית אקס (טוויטר) לויד בנקס, ברשת החברתית אינסטגרם לויד בנקס, סרטונים בערוץ היוטיוב לויד בנקס, במסד הנתונים הקולנועיים IMDb (באנגלית) לויד בנקס, באתר אפל מיוזיק (באנגלית) לויד בנקס, באתר ספוטיפיי לויד בנקס, באתר סאונדקלאוד (באנגלית) לויד בנקס, באתר Last.fm (באנגלית) לויד בנקס, באתר AllMusic (באנגלית) לויד בנקס, באתר MusicBrainz (באנגלית) לויד בנקס, באתר דיזר לויד בנקס, באתר Yandex.Music (ברוסית) לויד בנקס, באתר Discogs (באנגלית) לויד בנקס, באתר Songkick (באנגלית) לויד בנקס, באתר Genius לויד בנקס, באתר בילבורד (באנגלית)
פילוסופיית ימי הביניים

ימי הביניים, התקופה שהוגדרה לראשונה על ידי אנשי הרנסאנס האיטלקי, אשר תחילתה בנפילת האימפריה הרומית, הייתה תקופת השיא בגיבושן של הדתות האברהמיות הגדולות: היהדות הרבנית עם חתימת התלמוד במאה ה-6, ניסוח הדוגמות המרכזיות של הנצרות הקתולית והאורתודוקסית ועליית האסלאם. עיקר הדיון הפילוסופי בתקופה זו התנהל בצל שלוש הדתות הגדולות, ונסוב על היחס בין אמיתותיהן לבין אמיתות השכל, כפי שנתפשו במסורת הפילוסופית. בתקופה זו הגיעו לשיא פריחתם המדעים היווניים השונים, כפי שהובנו על ידי אנשי ימי הביניים. ראשיתה של הפילוסופיה האסלאמית בתנועת התרגומים שיזמה השושלת העבאסית. בגדאד, בירתה של השושלת, שימשה מקום מפלט נוח למלומדים פגאנים ומינים נוצריים שנמלטו מן המערב. באמצעות תרגומים מן היוונית לסורית ולערבית השתמרו כתביהם של גדולי ההוגים הפגאניים של העת העתיקה בנושאים מגוונים: אתיקה, כתבים פוליטיים, מחקרים מתחום פילוסופיית הטבע, מתמטיקה, אסטרונומיה ואסטרולוגיה. בשילובן של חכמת הודיות ופרסיות פותחו מדעים אלה ושוכללו בארצות שתחת שלטון האסלאם. בין ההוגים הערבים הבולטים של תקופה זו ניתן למנות את אל-פאראבי, אבן סינא (בלטינית: Avicenna), אל-ע'זאלי ואבן רושד (בלטינית: Averroes). היהודים לא היו שונים מהעמים האחרים שחיו תחת שלטון האסלאם. בהשפעת פריחת התרבות האינטלקטואלית הסובבת אותם, הופיעו גם משכילים יהודים שעסקו ב"חכמות החיצוניות", לרוב לצד העיסוק בהלכה היהודית ובתורת ישראל. על אלה ניתן למנות את רבי סעדיה גאון, רבי יהודה הלוי והרמב"ם - רבי משה בן מימון. היהודים תרמו להעברת המדעים שהתפתחו בארצות המוסלמיות לאירופה הנוצרית של ימי הביניים. עם עלייתם של זרמים מוסלמיים קיצוניים בספרד של המאה ה-12, שהייתה מרכז חשוב של התרבות היהודית, נאלצו רבים מהמלומדים היהודים לברוח לארצות מוסלמיות אחרות, או צפונה - לאירופה. הם נשאו עמם את חכמתם ותירגמוה מערבית לעברית ואחר כך גם ללטינית. בין החכמים היהודיים שחיו תחת שלטון נוצרי ניתן למנות את רבי אברהם אבן עזרא, שנמלט מספרד המוסלמית לאיטליה והוא כבן חמישים, אברהם בר חייא, רבי חסדאי קרשקש ויוסף אלבו. הפילוסופיה הנוצרית ראשיתה באבות הכנסייה אשר הבולט מביניהם הוא אוגוסטינוס בישוף היפו. פילוסופיה זו התפתחה בהשפעה ההגות ההלניסטית הניאופלטונית וכתביו הלוגיים של אריסטו (שכונו בשם "האורגנון" - הכלי, ביונית). החל מהמאה ה-12 החלה תנועה של תרגומים שחשפה את אירופה לפילוסופיה האריסטוטלית שנשתמרה והתפתחה בארצות האסלאם. המחשבה הימי ביניימית המאוחרת התפתחה בעיקר באוניברסיטאות הנוצריות ("הסכולסטיקה הנוצרית"), ויחסו של הכס הקדוש אליה היה אמביוולנטי. על הפילוסופים הנוצרים המאוחרים של ימי הביניים ניתן למנות את פייר אבלר (Abelard), אלברטוס מגנוס (Albertus Magnus), תומאס אקווינס (Thomas Aquinas), ויליאם מאוקאם (William of Ockham), וניקולאוס קוזאנוס. מדיה וקבצים בנושא פילוסופיית ימי הביניים בוויקישיתוף לפרטים נוספים על ההגות הנוצרית ראו גם את האנציקלופדיה הקתולית פילוסופיה של ימי הביניים, דף שער בספרייה הלאומית
עמנואל סנייה

עמנואל סנייה (בצרפתית: Emmanuelle Seigner; נולדה ב-22 ביוני 1966) היא שחקנית קולנוע, דוגמנית וזמרת צרפתייה. סנייה נולדה בפריז שבצרפת. בת לצלם קולנוע ולעיתונאית, אך רבים במשפחתם עסקו במשחק. סבה ודודתה היו חברים ב"קומדי פרנסז" וגם אחותה, מתילד סנייה היא שחקנית קולנוע. למדה בבית ספר קתולי. סנייה החלה את הקריירה שלה כדוגמנית, בגיל 14, ועברה למשחק אחרי שהופיעה בסרט "בלש" של ז'אן-לוק גודאר לצד ג'וני האלידיי ונטלי ביי. תפקידה המשמעותי הראשון היה לצידו של האריסון פורד בסרט פרנטיק (1988) של רומן פולנסקי. סנייה ופולנסקי התאהבו ונשאו ב-30 באוגוסט 1989. לזוג שני ילדים, הבת מורגן (נולדה ב-1993) והבן אלביס (נולד ב-1999). קריירת המשחק של סנייה ניצבה זמן ארוך בצל נישואיה לבמאי המפורסם רומן פולנסקי, שבסרטיו השתתפה מספר פעמים נוספות, למשל ב"ירח מר" (1992) ו"השער התשיעי" (1999), בעיקר בהשוואה לקריירה המצליחה יותר של אחותה הצעירה. לקראת סוף שנות התשעים החלה קריירת המשחק והדוגמנות שלה לפרוח מחדש עם הופעה ב"פלאס ונדום" לצד קתרין דנב וחוזי דוגמנות. בשנים 2004-2003 השתתפה סנייה בחמישה סרטים. בשנת 2008 התארחה באלבומו של ברט אנדרסון Wilderness, בשיר "Back to You". בשנת 2009 יצא לאקרנים סרטו של במאי הקולנוע האיטלקי דאריו ארג'נטו Giallo, בו שיחקה סנייה לצדו של שחקן הקולנוע זוכה פרס האוסקר אדריאן ברודי. בפברואר 2010 הוציאה אלבום בכורה בשפה הצרפתית בשם "Dingue" ("משוגעת"). כל שירי האלבום נכתבו והולחנו על ידי קרן אן, שאף הפיקה אותו מוזיקלית. האלבום הוקלט בחלקו הגדול בישראל, בזמן שסנייה ביקרה בארץ לצורך צילומי סרט, ובין הנגנים המשתתפים בו גם שלומי שבן, אסף אמדורסקי ורון אלמוג. בשנת 2013 חזרה סנייה לככב בסרט של פולנסקי בצרפתית בשם "ונוס בפרווה", שם היא מגלמת את דמותה של ונדה, שחקנית מסתורית המתייצבת לאודישן למחזה "ונוס בפרווה" ומנסה בדרכה לשכנע את הבמאי שהיא המועמדת הראויה לתפקיד. שנת 2016 שיחקה בסרט המלחמה "מצור ג'דוטוויל" אודות הקרבות בקטנגה. בשנת 2017 שיחקה בסרט הדרמה "מבוסס על סיפור אמיתי", בבימויו של רומן פולנסקי, שגם כתב את התסריט, לצד אוליבייה אסאיאס. Pet Shop Days‏ (2024) קצין ומרגל (2019) ואן גוך: בשערי הנצח (2018) מבוסס על סיפור אמיתי (2017) מצור ג'דוטוויל (2016) La Vénus à la fourrure ‏(2013) בתוך הבית (2012) ג'יאלו (2009) ארבעה שירים אחרונים (2007) Ils se marièrent et eurent beaucoup d'enfants‏ (2004) Sans toi‏ (2004) Os Imortais‏ (2003) גוף לגוף (2003) Laguna‏ (2001) Streghe verso nord‏ (2001) Buddy Boy ‏ (1999) השער התשיעי (1999) פלאס ונדום (1998) סיבובים לדקה (1998) La Divine poursuite ‏ (1997) Nirvana ‏ (1997) Pourvu que ça dure ‏ (1996) Le Sourire ‏ (1994) ירח מר (1992) Il Male oscuro ‏ (1990) פרנטיק (1988) Cours privé ‏ (1986) בלש (1985) L'Année des méduses ‏ (1984) מדיה וקבצים בנושא עמנואל סנייה בוויקישיתוף עמנואל סנייה, ברשת החברתית אינסטגרם עמנואל סנייה, במסד הנתונים הקולנועיים IMDb (באנגלית) עמנואל סנייה, באתר "אידיבי", מאגר הידע העברי לקולנוע ישראלי ועולמי עמנואל סנייה, באתר AllMovie (באנגלית) עמנואל סנייה, במסד הנתונים הקולנועיים KinoPoisk (ברוסית) עמנואל סנייה, באתר אפל מיוזיק (באנגלית) עמנואל סנייה, באתר ספוטיפיי עמנואל סנייה, באתר MusicBrainz (באנגלית) עמנואל סנייה, באתר Discogs (באנגלית) עמנואל סנייה, באתר Genius עמנואל סנייה במסד הנתונים Fashion Model Directory ‏ אסף נבו, הקשר הישראלי של עמנואל, באתר mako, ‏ 8 בפברואר 2010 בן שלו, עמנואל סנייה, לא רק אשתו של פולנסקי, באתר הארץ, 15 בפברואר 2010
קריסטין סקוט-תומאס

קריסטין סקוט תומאס (באנגלית: Kristin Scott Thomas; נולדה ב-24 במאי 1960) היא שחקנית קולנוע אנגלייה. קריסטין סקוט-תומאס נולדה ברדרות' שבמחוז קורנוול באנגליה. אביה היה טייס בחיל האוויר המלכותי ונהרג בתאונת אימונים בשנת 1964, אמה הצרפתייה נישאה בשנית, וגם אביה החורג נהרג בתאונה דומה. היא הבת הבכורה במשפחתה ויש לה שני אחים ושתי אחיות, מהן, השחקנית סרנה סקוט תומאס. היא גדלה באזור הכפרי של דורסט, למדה בבית ספר בכפר ואחר כך במנזר. היא התעניינה במשחק מגיל צעיר ולמדה שנה בבית ספר למשחק בלונדון, למרות התנגדותה העזה של אמה, שדרשה ממנה ללמוד באוניברסיטה מקצוע אחר. היא נרשמה ללימודי הוראה, אך האהבה למשחק גברה ואחרי שנה, בגיל 19 עזבה את אנגליה ונסעה לצרפת, שם נרשמה לקונסרבטואר ברחוב בלאנש בפריז ואחד ממוריה עזר לה לקבל תפקיד ראשון בתיאטרון. ב־1984 הופיעה לראשונה בטלוויזיה בסדרה "בתו של מיסטרל", וב־1986 שיחקה בתפקיד המשמעותי הראשון שלה בקולנוע בסרט Under the Cherry Moon של הזמר פרינס. בהיותה דו-לשונית השולטת בצרפתית ובאנגלית לוהקה לסרטי קולנוע וטלוויזיה רבים בצרפת ובבריטניה. בשני סרטים ברציפות שיחקה לצדו של יו גרנט. ראשון היה "ירח מר" סרטו של רומן פולנסקי משנת 1992 והשני (שהיווה פריצת דרך משמעותית בשבילה) היה "ארבע חתונות ולוויה אחת" שזיכה אותה בפרס BAFTA. ב־1996 השתתפה בסדרת הטלוויזיה מסעות גוליבר ובסרט "משימה בלתי אפשרית". היא הייתה מועמדת לפרס האוסקר ולפרס גלובוס הזהב עבור תפקידה בסרט "הפצוע האנגלי", לצדו של רייף פיינס. עוד שיחקה בסרטים "הלוחש לסוסים" בכיכובו של רוברט רדפורד ו"אהבה מקרית" עם האריסון פורד. ב־2001 הייתה חלק מצוות שחקנים גדול בסרט עטור הפרסים של רוברט אלטמן "פארק גוספורד". בשנת 2010 כיכבה במותחן הפסיכולוגי "פשע אהבה" של הבמאי אלן קורנו. בשנת 2011 הייתה מועמדת לפרס השחקנית הראשית בפרס סזאר על תפקידה בסרט "המפתח של שרה" וזכתה בפרס לומייר. לקריסטין סקוט-תומאס שלושה ילדים מרופא גינקולוג צרפתי (ממנו התגרשה) והיא חיה עם שני ילדיה בפריז. קריסטין סקוט-תומאס, ברשת החברתית אינסטגרם קריסטין סקוט-תומאס, במסד הנתונים הקולנועיים IMDb (באנגלית) קריסטין סקוט-תומאס, באתר "אידיבי", מאגר הידע העברי לקולנוע ישראלי ועולמי קריסטין סקוט-תומאס, באתר AllMovie (באנגלית) קריסטין סקוט-תומאס, באתר Rotten Tomatoes (באנגלית) קריסטין סקוט-תומאס, באתר Metacritic (באנגלית) קריסטין סקוט-תומאס, במסד הנתונים הקולנועיים KinoPoisk (ברוסית) קריסטין סקוט-תומאס, באתר MusicBrainz (באנגלית) קריסטין סקוט-תומאס, באתר Discogs (באנגלית) צ'ארלס מקגראת, אמריקאית בפאריס, באתר הארץ, 5 באוקטובר 2008 אמיר קמינר, ונציה, ראיון: קריסטין סקוט תומאס: "זה לא הכי פאן להזדקן", באתר ynet, 22 בנובמבר 2012 ישי קיצ'לס, להיות אשתו של צ'רצ'יל, באתר ישראל היום, 4 בינואר 2018
במצולות הים עם דלפי

במצולות הים עם דלפי (בספרדית: Delfy y Sus Amigos, "דלפי וחבריו") היא סדרת אנימציה ספרדית. הסדרה בת 52 הפרקים (בגרסה הספרדית המקורית היו 91 פרקים) הופקה במקור לטלוויזיה ב-1992. הסדרה שודרה בישראל בטלוויזיה החינוכית ב-1994. את שיר הפתיחה והסיום העברי של הסדרה ביצעה חני נחמיאס. הסדרה מתמקדת בדלפי הדולפין וחבריו ובהרפתקאותיהם ברחבי הים כאשר בכל פרק הם נאלצים להגן על הסביבה המימית שלהם מפני מזימותיו של נשר חמדן בשם מירשוע והעוזר שלו בוינג הקנגורו וקבוצת כרישים. דלפי (Delfy) – דולפין חכם ואמיץ. הדמות הראשית בסדרה. דולפינה (Chees) – החברה של דלפי. פני צפרדע (Froggy) – דג ירוק דמוי צפרדע ומכאן שמו. חברו הטוב ביותר של דלפי. רב חובל מירשוע (Captain Vinager) – נשר חמדן. דמות הנבל הראשית בסדרה. בוינג (Boing) – קנגורו טיפש. עוזרו של מירשוע. כרישי (Sharky) – כריש-שודד ים ושכיר חרב של מירשוע. כרישון (Sharko) – ידידו של כרישי שמבין שדלפי יגבר עליו ומנסה לשמור מרחק ממזימותיו של כרישי ולהזהיר אותו. הוא מיואש מהאפשרות לטרוף דגים ואוכל פצפוצי תירס. "במצולות הים עם דלפי", במסד הנתונים הקולנועיים IMDb (באנגלית) "במצולות הים עם דלפי", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
פיטר קויוטי

פיטר קויוטי (באנגלית: Peter Coyote; נולד ב-10 באוקטובר 1941) הוא שחקן קולנוע יהודי-אמריקאי. נודע בעיקר בזכות משחקו בסרט "אי.טי. - חבר מכוכב אחר". קויוטי נולד בניו יורק לרות ומוריס כהן. אביו ממשפחה יהודית ספרדית ואימו ממשפחה אשכנזית. סבו (אבי אימו) החל את ההסמכה שלו לרבנות ברוסיה ונמלט לאמריקה מגיוס לצבא האימפריה הרוסית, השתקע בברונקס ופתח חנות ממתקים. קויוטי גדל בניו ג'רזי. ב-1964 הוא סיים תואר בספרות אנגלית, במכללת גרינל. באותה תקופה הוא החליט לשנות את שם משפחתו לקויוטי (זאב ערבות באנגלית). הוא עבר לחוף המערבי כדי ללמוד כתיבה יוצרת ולהיות מוסמך אוניברסיטה באוניברסיטת המדינה סן פרנסיסקו. בין השנים 1975–1983, עבד קויטי במועצה לאומנויות בקליפורניה. ב-1978, חזר לשחק והופיע במחזות בסן פרנסיסקו. בשנת 1982 שיחק בסרט רוכב הזמן (אנ'). ב-1983 כיכב בסרט "שנותי היפות בקרוס קריק" בבימויו של מרטין ריט לצידה של השחקנית מרי סטינבורגן. ב- 1985 שיחק בסרט "להב משונן" לצידה של גלן קלוז. בשנת 1988 כיכב לצד ג'ניפר ג'ייסון לי במותחן "לב של חצות". בשנת 1992, שיחק בסרט "ירח מר" לצידו של יו גרנט את דמותו של אוסקר. בשנת 1995 שיחק בסרט "ולנטינו לאור ירח" לצד וופי גולדברג, ובנוסף, שיחק במיני-סדרת הדרמה התקופתית "בנות הבאפלו" ברשת CBS, בתפקיד של באפלו ביל, לצידן של אנג'ליקה יוסטון ומלאני גריפית'. בשנת 1998 שיחק במותחן הפסיכולוגי של בארי לוינסון "ספרה" לצד דסטין הופמן. בשנת 1999 שיחק בסרטו של סידני פולאק "אהבה מקרית" לצד האריסון פורד. בשנת 2000, שיחק בסרט "ארין ברוקוביץ'" בכיכובה של ג'וליה רוברטס. בשנת 2003 השתתף בקומדיה "נקמת הפטיש העברי" בכיכובו של אדם גולדברג. בשנת 2004 השתתף במותחן "לכודים בצל הפחד" בכיכובו של מת'יו דייוויס. ב-2005 גילם את המפקח וירג'יל ובסטר בסדרת הדרמה "עבודה מבפנים" ברשת FOX, ושיחק את דמותו של מייק בסדרה "חוק וסדר: משפט וצדק". ב-2006, שיחק בסדרה "אחים ואחיות" את דמותו של מארק אוגוסט. בשנת 2008 שיחק בקומדיה "5 דולר ליום" בכיכובה של שרון סטון. בשנת 2010 שיחק בסרט הניסיוני המקסיקני "זה לא סרט" לצד אדי גטהאגי. ב-2014 שיחק בסרט הצרפתי "מחיר התהילה", לצדה של נאדין לבקי. במהלך 2015-2014 שיחק בתפקיד אורח בארבעה פרקים בסדרה "תפיסה" של רשת TNT. בשנת 2017 השתתף קויוטי כקריין בסדרה ההיסטורית דוקומנטרית ׳מלחמת וייטנאם׳. שיחק גם את הדמות הראשית במיני-סדרה הקנדית "היעלמות" בתור הנרי סאליבן. ב-2018 שיחק בסרט "החיוך האטרוסקי". בשנת 2020 שיחק במיני-סדרת הטלוויזיה "חוק קומי" של רשת שואוטיים, שמבוססת על הספר של ג'יימס קומי מ-2018. בשנת 2021 שיחק בסרט הדרמה "The Girl Who Believes in Miracles". מדיה וקבצים בנושא פיטר קויוטי בוויקישיתוף אתר האינטרנט הרשמי של פיטר קויוטי פיטר קויוטי, במסד הנתונים הקולנועיים IMDb (באנגלית) פיטר קויוטי, באתר "אידיבי", מאגר הידע העברי לקולנוע ישראלי ועולמי פיטר קויוטי, באתר AllMovie (באנגלית) פיטר קויוטי, במסד הנתונים הקולנועיים KinoPoisk (ברוסית) פיטר קויוטי, באתר MusicBrainz (באנגלית) פיטר קויוטי, באתר Songkick (באנגלית)
קנטור

האם התכוונתם ל... קינטור – התנהגות מתגרה, אשר פוגעת ביכולת השליטה העצמית של האדם שהיא מופנית אליו קנטור (Cantor או Kantor) הוא שם משפחה שמקורו בשפות אירופיות ומשמעותו היא זמר, זמר כנסייתי (אנ') וכן במשמעותו היהודית חזן. גאורג קנטור – מתמטיקאי גרמני ממוצא יהודי פורטוגזי ורוסי, אבי תורת הקבוצות האלכסון של קנטור הלמה של קנטור הפרדוקס של קנטור קבוצת קנטור פונקציית קנטור ראו גם: משפט קנטור (פירושונים) אברם קנטור – עורך, מתרגם ומוציא לאור אדי קנטור – בדרן אמריקאי אילזה קנטור – מאיירת ספרי ילדים ישראלית אריק קנטור – חבר בית הנבחרים של ארצות הברית גיא קנטור – כדורסלן ישראלי גיאורגי קנטור – מוזיקולוג, היסטוריון, מרצה וסופר יהודי-רוסי וישראלי ויאצ'סלב משה קנטור – אוליגרך, נדבן ואיש ציבור יהודי-רוסי טדאוש קנטור – איש אמנות פולני יהודה ליב קנטור – עיתונאי, עורך ורב, מחלוצי העיתונות העברית מוריץ קנטור – מתמטיקאי והיסטוריון של המתמטיקה, יהודי-גרמני פטר קנטור – משורר יהודי-הונגרי רומן קנטור – סייף פולני יהודי שרון קנטור (מוזיקאית) – מוזיקאית ומנחה ישראלית שרון קנטור (גולשת) – גולשת רוח ישראלית, מדליסטית אולימפית יוסף חיים קנטור – הרב הראשי לתאילנד קנטאור (פירושונים) שמות במשמעות דומה: קנטורוביץ חזן חזנוב זינגר סינגר ספיבק צביקה קן-תור – איש צבא ישראלי